د غزنی سرې میاشتې ریاست د سیستم عضویت مدیریت له لوری په دهیک ولسوالۍ کې د نویو اعضاوو د جلبولو به موخه غونډه ترسره شوه! نن چهار شنبه د روان ۱۴۴۵ هـ ق کال د رجب میاشتې پر ۲۷ مه نیټه د افغانی سرې میاشتې ټولنې مرکزی سوېل لویدیځ زون اړوند غزنی ولایتی څانګې ریاست د رئیس ښاغلی مولوی نورالهداء "شاکر" سره په همغږۍ د سیستم عضویت مدیر علی رحم "حسنی" له لوری د نویو غړو د جلبولو په موخه غونډه ترسره شوه. یاده غونډه د قرآن عظیم الشان په مبارکو پیل او ورپسې ښاغلی "حسنی" د افغانی سرې میاشتې په تعریف، موخو، بنسټیزو اصولو او تاریخه رڼا واچوله او وروسته یې د حق العضویت او حق الشمولیت فورم په ډکولو او وظایفو مختصرې خبرې وکړې. د یادې غونډې په پای کې د یو تن سرګروپ په مشرۍ ۲۰ تنو ځوانانو، استادانو، او قومی مشرانو د عضویت فورم ډک او د ستیم عضویت په غړو کې یې ځان شامل کړ.